Maka kata Patih dengan marahnya, "Hai Temenggung, siapatah bercakap menikam Ratu Melaka di hadapan Laksamana itu, supaya kucium tapak kakinya?" Maka kata Temenggung, "Maniralah bercakap menikam Ratu Melaka itu di hadapan Laksamana dan hulubalangnya itu." Setelah Patih Gajah Mada mendengar kata Temenggung demikian itu, maka Patih pun terlalu marah serta ia memegang hulu kerisnya, seraya katanya, "Cih, jika berani si Temenggung pun, tiada akan lebih daripada aku ini.